Glitertindas

Glitertindas () – antras pagal aukštį Norvegijos kalnas po Galhiopigeno. 2465 m aukščio kalnas yra išsidėstęs Jutunheimeno kalnyne, priklausančiame Skandinavijos kalnams. Glitertindą dengia storas ledynas, be kurio kalno aukštis būtu 2452 m.

Anksčiau kalną dengęs ledynas buvo storesnis ir Glitertindas buvo laikomas pačiu aukščiausiu Norvegijos kalnu, tačiau ledynas ėmė tirpti, kalno aukštis sumažėjo ir aukščiausiu kalnu tapo Galhiopigenas. Užkopti į kalną nėra labai sudėtinga, todėl kopimas į jį yra gana populiarus. Pirmą kartą Glitertindo viršukalnė buvo pasiekta 1841 m.


Kategorija:Norvegijos geografija
Kategorija:Skandinavijos kalnai